# Protokoll fra årsmøte i NbfU region Midt-Norge 2023

Tid: 25. mars 2023, kl. 10:00-13:30.

Sted: Quality Hotel Grand, Steinkjer.

## Sak 1 - Åpning

Leder, Silje Madelen Ingvaldsen, ønsket velkommen til Steinkjer og årsmøte.

## Sak 2 - Navneopprop

Ni stemmeberettigede medlemmer var tilstede under årsmøtet, i tillegg til fire observatører/møtefunksjonærer.

## Sak 3 – Konstituering

1. Dirigent

Styrets forslag: Henning Knudsen.

Vedtak: Valgt ved akklamasjon.

1. Referent

Styrets forslag: Ida Sødahl Utne.

Vedtak: Valgt ved akklamasjon.

1. Tellenemd:

Styrets forslag: Helle Schwer, Anne-Mette Kikut og Jannicke Fjølvør Thingstad

Vedtak: Valgt ved akklamasjon.

1. Protokollunderskrivere

Forslag fra salen: Ernest Rudak og Dina Brandtzæg.

Vedtak: Valgt ved akklamasjon.

## Sak 4 - Godkjenning av innkalling

Innkalling var sendt alle regionenes medlemmer på e-post fire uker før årsmøtet (jf. NbfUs vedtekter).

Vedtak: Innkallingen ble godkjent uten merknader.

## Sak 5 - Godkjenning av saksliste

Sakslisten var sendt til alle årsmøtedeltagere en uke før årsmøtet (jf. NbfUs vedtekter). Da det ikke forelå innsendte saker, ble det foreslått å fjerne sak 12, innsendte saker.

Vedtak: Sakslisten ble godkjent, med forslaget om å fjerne sak 12. Saksnummereringen justeres i henhold til vedtaket.

## Sak 6 - Gjennomgang og godkjenning av forretningsorden

Forretningsorden var utsendt på forhånd. Henning Knudsen gjennomgikk innholdet i forretningsorden.

Vedtak: Forretningsorden ble vedtatt uten merknader.

## Sak 7 - Hilsninger

Ida Sødahl Utne overbragte hilsen fra Trøndelag fylkeslag av Norges Blindeforbund. Fylkeslaget ønsket lykke til med årsmøtet, og ser fram til et fortsatt godt samarbeid i året som kommer.

Sondre Nordland overbragte hilsen fra Ronny Brede Aase, som ønsket lykke til med årsmøtet.

Henning Knudsen overbragte hilsen fra NbfUs sentralstyre. Han påpekte at det er gøy å observere det som skjer i regionen, og at sentralstyret (og administrasjonen) er tilstede for å bistå regionene. Han informerte om at NbfU ikke lenger kan motta støtte fra LNU (blant annet Frifond-midler, som er en viktig inntektskilde for regionene), da organisasjonen har for få medlemmer under 26 år. Medlemsrekruttering vil derfor være et viktig fokusområde framover. Henning berømmet i tillegg region Midt for det gode samarbeidet med NBFs fylkeslag.

Vedtak: Årsmøtet takker for hilsningene.

## Sak 8 - Årsmelding 2022

Silje Madelen Ingvaldsen innledet til årsmeldingen på vegne av styret.

Årsmeldingen ble opplest i sin helhet. Aktivitetsnivået i regionen har vært høyt, og det er blitt avholdt både helge- og dagsarrangementer med varierte tema som har imøtekommet ønsker fra ulike deler av medlemsmassen. Regionen har vært godt representert på både NbfUs landsmøte og tillitsvalgtkonferanse, og på fellesstyremøte og fellessamling i regi av NBfs fylkeslag. Det har i tillegg blitt arbeidet interessepolitisk med aktuelle saker. Økonomien har vært stabil, og ved utgangen av året hadde organisasjonen kr. 705.500 på konto. Merk at egenkapitalen i regnskapet er 755.510, men grunnet behov for tilbakebetaling av eksternt finansierte midler, er reell egenkapital kr. 705.510.

Vedtak: Årsmeldingen ble godkjent slik den var lagt fram. Årsmøtet gir styret fullmakt til å gjøre redaksjonelle endringer.

## Sak 9 - Regnskap 2022

Regnskapet var utsendt på forhånd. Casper Rønning gjennomgikk hovedpunktene i regnskapet.

Inntekter: Til sammen kr. 284.287.

I hovedsak kommer inntektene fra Frifond-støtte, Bingomidler, støtte til ulike prosjekter og støtte fra Norges Blindeforbund.

Utgifter: Til sammen kr. 221.054.

Utgiftene er i hovedsak knyttet til arrangementer, styrearbeid og representasjon.

Resultat: Et overskudd på kr. 63.232.

Egenkapital: kr. 755.510. Da det ble brukt mindre penger på et eksternt finansiert arrangement enn planlagt, må 50.000 kroner tilbakebetales til finansieringskilden. Reell egenkapital er derfor 705.510 kroner.

Det var ingen spørsmål til regnskapet.

Vedtak: Regnskapet ble tatt til etterretning.

## Sak 10 - Aktivitetsplan 2023

Ragna Kornelia Unstad Forså gikk gjennom styrets forslag til aktivitetsplan, som var utsendt på forhånd. Foreløpig står goalballhelg, matkurs, diverse dagsarrangement, goalballtreninger og «Let’s Talk About Sex» på aktivitetsplanen. Matkurs og goalballhelg er arrangementer som var planlagt avholdt før årsmøtet, og som det er mottatt ekstern finansiering til.

Årsmøtedeltagerne ble inndelt i grupper, og diskuterte forslag til aktiviteter, både for dette året og i et mer langsiktig perspektiv.

Forslagene fra de ulike gruppene ble gjennomgått i plenum, og gruppene ble bedt om å sende sine aktivitetsforslag til styret.

Vedtak: Styrets forslag ble vedtatt som grunnlag for aktivitetsplan for 2023. Styret oppfordres til å jobbe for å implementere forslagene fra årsmøtet i aktivitetsplanen, og å ta øvrige forslag inn i planleggingsprosess for neste år. Styret bes spesielt om å se på muligheten for en friluftslivstur.

## Sak 11 - Budsjett 2023

Budsjettforslag var utsendt på forhånd.

Casper Rønning gjennomgikk forslaget.

Sum inntekter: kr. 81.600.

Sum utgifter: kr. 232.000.

Resultat: kr. -150.400.

Vedtak: Det framlagte budsjettet ble vedtatt uten endringer.

## Sak 12 - Valg

1. Regionstyre

Valgkomiteens innstilling ble referert.

Leder

Valgkomitéens innstilling: Silje Madelen Ingvaldsen, 1 år.

Vedtak: Valgt ved akklamasjon.

Nestleder

Valgkomitéens innstilling: Ernest Rudak, 2 år.

Merknad: I innstillingen var Rudak foreslått for to år, men for å sikre best mulig samsvar med den øvrige innstillingen, ble perioden endret til ett år.

Vedtak: Valgt ved akklamasjon, for 1 år.

3. Styremedlem

Valgkomitéens innstilling: Casper Rønning, 2 år.

Vedtak: Valgt ved akklamasjon.

4. Styremedlem, Ragna Kornelia Unstad Forså var gjensittende.

5. styremedlem

Valgkomitéens innstilling: Anders Nåvik Sivertzen, 2 år.

Benkeforslag: Dina Brandtzæg foreslo Dina Brandtzæg.

Valgresultat:

Sivertzen: 4 stemmer

Brandtzæg: 5 stemmer.

Vedtak: Dina Brandtzæg ble valgt.

1. Vara

Valgkomitéens innstilling: Sondre Nordland, 2 år.

Vedtak: Valgt ved akklamasjon.

2. Vara

Valgkomitéens innstilling: Ida Sødahl Utne, 1 år.

Forslag: Silje Madelen Ingvaldsen foreslo Anders Nåvik Sivertzen.

Valgresultat:

Sivertzen: 4 stemmer

Utne: 5 stemmer.

Vedtak: Ida Sødahl Utne ble valgt.

1. Valgkomité

Valgkomitéens innstilling ble referert. Hele komitéen velges for ett år.

Leder:

Valgkomitéens innstilling: Anna Eggen Skarbøvik.

Vedtak: Valgt ved akklamasjon.

Medlem

Valgkomitéens innstilling: Anna Kunzendorf.

Vedtak: Valgt ved akklamasjon.

Medlem:

Forelå ingen innstilling fra valgkomitéen.

Forslag fra salen: Anders Nåvik Sivertzen.

Vedtak: Valgt ved akklamasjon.

Varamedlem

Forelå ingen innstilling fra valgkomitéen, og heller ingen forslag fra salen.

Vedtak: Valgkomitéen ble valgt uten varamedlem.

1. Delegater og varadelegater til landsmøtet 2023

Delegater:

Valgkomitéens innstilling: Silje Madelen Ingvaldsen.

Vedtak: Valgt ved akklamasjon.

Valgkomitéens innstilling: Ernest Rudak.

Vedtak: Valgt ved akklamasjon.

Valgkomitéens innstilling: Ragna Kornelia Unstad Forså.

Vedtak: Valgt ved akklamasjon.

Valgkomitéens innstilling: Casper Rønning.

Vedtak: Valgt ved akklamasjon.

Valgkomitéens innstilling: Ida Sødahl Utne.

Ida Sødahl Utne trakk sitt kandidatur.

Forslag: Ida Sødahl Utne foreslo Dina Brandtzæg.

Vedtak: Valgt ved akklamasjon.

Valgkomitéens innstilling: Forelå ingen innstilling.

Forslag: Ida Sødahl Utne foreslo Anna Kunzendorf, og Silje Madelen Ingvaldsen foreslo Anders Nåvik Sivertzen.

Valgresultat:

Sivertzen: 4 stemmer

Kunzendorf: 5 stemmer.

Vedtak: Anna Kunzendorf ble valgt.

Varadelegater:

1. vara

Valgkomitéens innstilling: Sondre Nordland.

Vedtak: Valgt ved akklamasjon.

2. Vara

Valgkomitéens innstilling: Forelå ingen innstilling.

Forslag: Silje Madelen Ingvaldsen foreslo Anders Nåvik Sivertzen.

Vedtak: Valgt ved akklamasjon.

3. vara

Valgkomitéens innstilling: Forelå ingen innstilling.

Forslag: Marthe Togstad Storslett foreslo Ida Sødahl Utne.

Vedtak: Valgt ved akklamasjon.

Årsmøtet vedtok i tillegg at styret får fullmakt til å supplere varadelegatlista ved behov.

## Sak 13 - Avslutning

Henning Knudsen takket for seg, og for et godt årsmøte.

Gjenvalgt leder, Silje Madelen Ingvaldsen, hevet møtet ved å takke for tilliten og å takke for et godt årsmøte.